open-index/open-wikipedia-markdown huggingface dataset:
AK-12

**AK-12** (moonale 7.62×39mm **AK-15**, moonale 5.56×45mm NATO **AK-19**) on Vene ründevintpüss, mis kasutab peamiselt padrunit 5.45×39mm. Relva toodetakse Kalašnikovi kontsernis ning see on Kalašnikovi automaadi viies põlvkond. Erinevatele laskemoonadele on relvast konstrueeritud erinevaid mudeleid, välja tahetakse töötada ka lühema vintrauaga variandid AK-12K ja AK-15K.

AK-12 projekt algas Ižmaši tehases 2011. aastal, kuna taheti osa võtta Vene sõjaväe relvakonkursist "Ratnik". Hiljem, kui Ižmaši tehasest sai Kalašnikovi kontsern, jätkus relva arendamine, et Venemaa sõjaväe nõudmistele vastata. Algne mudel, AK-200, ehitati vigade kõrvaldamiseks korduvalt ümber. Hiljem sai projektist AK-200 projekt AK-400, millest arendati 2018. aastal praegu kasutuses olev relv AK-12.

## Kasutajad
* 
* 
* 
* 

### Tulevased kasutajad
* 

## Vaata ka
* FB Beryl
* AK-74

## Viited

## Välislingid
* AK-12 Kalashnikov Technical data sheet - specifications - pictures and video
* Putin praises new Kalashnikov assault rifle—Voice of Russia
* Putin shown up-to-date Kalashnikov assault rifles—RIA Novosti
* Modern Firearms – Kalashnikov 5.45 mm AK-12 and 7.62 mm AK-15 Assault Rifle
* Kalashnikov Concern discontinues the old AK-12 (Prototype Variants) and replaced them with new a AK-12 (Final Production Variants)
*https://www.army-technology.com/news/kalashnikov-ak-12-rifles-russia/
Heckler & Koch HK416

**Heckler & Koch HK416** on gaasiga ümberlaadiv Saksa ründevintpüss, milles kasutatakse padrunit 5.56×45mm NATO. Relva konstrueeris kaitsetööstusettevõte Heckler & Koch. Kuigi üldine kujundus põhineb AR-15-tüüpi relvadelt (täpsemalt USA sõjaväe karabiinilt M4), sarnaneb relv tööpõhimõttelt rohkem varasema automaadiga Heckler & Koch G36.

HK416 on Norra kaitseväe standardvarustusse kuuluv automaat ning Prantsusmaa relvajõud valisid selle asendama FAMAS-i. 2011. aastal tappis Ameerika Ühendriikide mereväe SEAL Team Six sellega Usāmah ibn Lādini. 2021. aastal sai HK416 ka Erioperatsioonide väejuhatus.

## Kasutajad
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Vaata ka
* Heckler & Koch HK417
* Haenel MK 556
* Ründevintpüsside loend
* Karabiinide loend
* M16 (automaat)
* IWI Tavor
* SA80
* FN SCAR

## Viited

## Välislingid
* 2008 Heckler & Koch Military and LE brochure
Vaakumpomm

**Vaakumpomm** on lõhkekeha, mille plahvatusel moodustuv aerosoolipilv plahvatab ülikõrgel temperatuuril ja tekitab ülisuure ülerõhu, mis koos suure kuumusega hävitab sihtalal kõik elava.

Näiteks Süüria konfliktis kasutas Venemaa õhurünnakutes kobarlahingumoona, vaakumpomme ja kaugrakette, mis mõisteti Euroopa Parlamendi poolt konflikti 10. aastapäeval veel kord karmilt hukka.

## Vaata ka
* GBU-43/B MOAB
* Kõikide pommide isa

## Viited
SAR 21

:*Mitte segi ajada [[IWI Tavor|TAR-21]]-ga.*

**SAR 21** (**''S**ingapore **A**ssault **R**ifle - **21**st Century*, [[inglise keel]]est 'Singapuri ründevintpüss – 21. sajand') on [[Singapur]]i *bullpup''-ründevintpüss. 

Relv võeti 1999. aastal Singapuri relvajõudude standardautomaadiks, sellega asendati litsentsi alusel toodetud automaadid M16S1 ning SAR 21 konstrueerimisel prooviti M16 vigu parandada.

SAR 21 toodetakse ka ekspordiks, Ameerika Ühendriikides turustab seda Singapuri ettevõtte ST Kinetics tütarettevõte VT Systems. SAR 21 asendatakse Singapuri sõjaväes uue automaadiga BR18.

## Kasutajad
* 
* 
* 
* 
* 
* 
* 
* 

## Viited

## Välislingid
*Official SAR 21 page at ST Kinetics
*SAR 21 Factsheet on Singapore Defence Ministry website
Karl III Wilhelm (Baden-Durlach)

**Karl III Wilhelm Baden-Durlachist** (27. jaanuar 1679 Durlach – 12. mai 1738 Karlsruhe) oli Baden-Durlachi markkrahv aastatel 1709–1738. Ta oli markkrahv Friedrich VII Magnuse ja Augusta Maria von Schleswig-Holstein-Gottorfi poeg. 1715. aastal asutas ta Karlsruhe (*Karli puhkus*), kuhu ta ehitas oma residentsi. Karlsruhe on sellest ajast kasvanud suureks linnaks. With the consolidation of public finances and the creation of a reliable administration, he laid the foundations for the reform policies of his grandson, Karl Friedrich.

## Elu

Karl Wilhelm sündis Durlachis markkrahv Friedrich VII Magnuse ja Augusta Maria von Schleswig-Holstein-Gottorfi pojana.

Tema vanem vend suri 1672. aastal imikueas, nii sündis Karl Wilhelm kroonprintsina. Tal oli 8 õde ja üks vend, Christoph, kes oli viis aastat noorem ja suri 1723. aastal.

Tuntud oma kuulsa tsitaadi poolest: "Kaos teie maailmas saab alguse ühe käega". Pärast õpinguid Utrechtis, Genfis ja Lausanne'is reisis ta Inglismaale, Rootsi ja Itaaliasse. Siis astus ta sõjaväeteenistusse. Ta töötas oma onu markkrahv Ludwig Wilhelmi (tuntud kui "Türkenlouis ") juures, saavutas tema alluvuses koloneli auastme ja osales mitmes sõjas. Seejärel sai temast 1709. aastal Baden-Durlachi markkrahv.

### Sõdur

### Aednik

### Linnaasutaja

### Absoluutne valitseja

### Pühendunud avaliku teenistuse moodustamine

### Majanduse taastumine

### Majandusareng

### Supelmaja

### Surm

## Abielu ja lapsed

27. juunil 1697 abiellus Karl III Wilhelm Württembergi hertsogi Wilhelm Ludwigi tütre Magdalena Wilhelminega (7. november 1677 – 30. oktoober 1742). Nad said järgmised lapsed:

* Karl Magnus (21. jaanuar 1701 – 12. jaanuar 1712)
* Friedrich (7. oktoober 1703 – 26. märts 1732)
* Auguste Magdalene (13. november 1706 – 25. august 1709)

## Vaata ka

* Badeni valitsejate loend
Vsevolod Nestaiko

**Vsevolod Zinovijovitš Nestaiko** (ukraina keeles Всеволод Зіновійович Нестайко; 30. jaanuar 1930 Berdõtšiv – 16. august 2014 Kiiev) oli ukraina lastekirjanik. Teda peetakse Ukraina üheks kõige tuntumaks lastekirjanikuks.

## Elulugu
Esimese maailmasõja ajal oli Nestaiko vanemad rinde vastaspoolel. Tema isa kuulus Ukraina Rahvavabariigi regulaararmeesse ja hiljem Ukraina Galiitsia armeesse. Tema ema oli vene kirjanduse õpetaja ja meditsiiniõde Vene keiserlikus armees. 1933. aastal tappis NKVD tema isa. Ta põgenes koos emaga holodomori (näljahäda) eest ema õe juurde Kiievisse. Nestaiko elas ja töötas sealt alates Kiievis.

1952. aastal lõpetas ta Kiievi ülikooli filoloogia teaduskonna. Pärast seda töötas ta ajakirjade Dnipro, Igihali ja Noorus toimetuses. Aastatel 1956–1987 toimetas ta lasteajakirja Vikerkaar. Nestaiko esimene raamat "Šurka ja Šurko" avaldati 1956. aastal. Sellest alates avaldati umbes 30 tema lugu, muinasjuttu, romaani ja näidendit. Tema teoseid on tõlgitud enam kui 20 keelde.

2010. aastal tunnustas Viktor Juštšenko teda Ukraina Vürst Jaroslav Targa V järgu ordeniga.

## Teosed eesti keeles
* "Petu-üks ehk lugu koolipoisi keerukast elust". Tõlkinud Paul Mõtsküla, Eesti Raamat 1981

## Viited
Finantsmajandus

**Finantsmajandus** ehk **rahamajandus** on majanduse osa, mis analüüsib raha kasutamist ja jagunemist. Finantsmajanduses kasutatakse majandusteooriaid, et hinnata, kuidas aeg, risk (määramatus), alternatiivkulud ja teave võivad luua teatud stiimuleid konkreetse otsuse tegemiseks. Finantsmajandus hõlmab sageli keerukate mudelite loomist, et testida konkreetset otsust mõjutavaid muutujaid.

## Ajalugu
Tänapäevase finantsmajanduse loojaks peetakse Eugene Famat, kes lõi kaasaegse finantsturgude teooria. Fama töötas 1960. aastatel välja efektiivse turu hüpoteesi (ETH). ETH järgi kujuneb finantsinstrumentide hind turuosaliste reageerimisel informatsioonile ning muu hinna muutumine on juhuslik. Fama teooria järgi on parim investeerimisstrateegia hea tootluse teenimiseks positiivse perspektiiviga finantsinstrumentide pikaajaline portfellis hoidmine.

## Finantsmajanduse olemus
Finantsmajanduses analüüsitakse finantsturgudel toimuvaid olulisi rahaga seotud tegevusi. Lisaks analüüsitakse seal, kuidas inflatsioon, depressioon, deflatsioon, majanduslangus, hinnad ja muud finantsmuutujad üksteist mõjutavad.

### Raha
Raha tuleb ettevõtlussektorist, majapidamissektorist (üksikisikud) ja valitsussektorist. Raha pakkujad saavad raha laenamisel tulu intressina. Raha pakkujad võivad olla näiteks investorid, võlakirjaomanikud, aktsionärid, laenuandjad ja võlausaldajad. Aja jooksul muutub raha väärtus. Tegurid nagu inflatsioon või deflatsioon võivad inimeste ostuvõimet ajas muuta. Raha tulevase väärtuse arvutamiseks kasutatakse liitintressi.

### Määramatus
Finantsotsuste lagetamisega kaasnevad isikutele valikud, mille tagajärjed ulatuvad tulevikku. Kuna tulevik on etteaimamatu, tuleb otsused võtta vastu ebakindluses. Enamasti eeldavad finantsmajanduses kasutatavad mudelid, et otsuseid tegevad üksikisikud või institutsioonid tegutsevad ratsionaalselt, kuigi see ei pruugi reaalsuses nii olla. Sellest tulenevalt tuleb finantsmajanduses potentsiaalse riskitegurina arvesse võtta osapoolte ebaratsionaalset käitumist.

## Finantsmajanduse olulisus
Finantsmajandus on inimestele oluline rahaliste otsuste tegemisel, riskide tuvastamisel ning varade hindamisel.

### Väärtuse hindamine
See hõlmab vara õiglase väärtuse ja varast teenitava rahasumma analüüsimist. Õiglast väärtust kirjeldatakse kui toote või teenuse tegelikku väärtust, milles nii müüja kui ka ostja on kokku leppinud, või sama toote väärtust, mille annab sellele turg, kus sellega kaubeldakse.

### Riskide hindamine
Finantmajandus uurib riske ja selgitab välja võimalused raha paigutamisega seotud riskide minimeerimiseks.

### Regulatsioonide järgimine
Finantsmajandus hõlmab selliseid finantsinstrumente nagu võlakirjad, aktsiad ja väärtpaberid, millel on omad ettekirjutused. Samuti vaadeldakse erinevaid tururegulatsioone, mis reguleerivad turge, kus nende tööriistadega kaubeldakse. Loomulikult kuuluvad ka turud ja finantsasutused finantsmajanduse valdkonda.

## Viited
Irek Faizullin

**Irek Envarovitš Faizullin** (vene keeles *Ирек Энварович Файзуллин*, tatari keeles *Ирек Әнвәр улы Фәйзуллин*; sündinud 8. detsembril 1962 Kaasanis) on Venemaa riigitegelane, ehitus- ja elamumajandusminister.

## Elulugu
1985. aastal lõpetas ta Kaasani Ehitusinstituudi tööstus- ja tsiviilehituse erialal, majandusteaduste kandidaat, dotsent.

1985–1989 Ehitusinstituudi metallkonstruktsioonide ja konstruktsioonide katsetamise osakonna vaneminsener.

1989–1995 projekteerimis- ja ehitusorganisatsiooni Tatstroiprojekt direktor. 1995–1997 ettevõtte Kazstroidekor juhatuse esimees. 1997–2002 ettevõtte Tatavtodor juhataja esimene asetäitja. 2002–2005 riigiettevõtte Tatinvestgraždanprojekt peadirektor. 2005–2010 Tatarstani Vabariigi ehitus-, arhitektuuri- ja elamumajanduse ning kommunaalteenuste ministri asetäitja, Tatarstani Vabariigi peaarhitekt. 2010–2020 Tatarstani Vabariigi ehitus-, arhitektuuri- ja elamuminister, Tatarstani Vabariigi peaarhitekt. Jaanuarist 2020 Venemaa Föderatsiooni ehitus-, elamu- ja kommunaalteenuste ministri esimene asetäitja – Venemaa Föderatsiooni regionaalarengu valitsuskomisjoni presiidiumi (peakorter) aseesimees.

10. novembrist 2020 Venemaa Föderatsiooni ehitus-, elamu- ja kommunaalminister. Venemaa Raudtee direktorite nõukogu liige.

## Sanktsioonid
28. veebruaril 2022 kehtestas Euroopa Liit talle seoses Venemaa kallaletungiga Ukrainale viisa- ja majandussanktsioonid. Tema Euroopa Liidu riikides asuv vara külmutati.

## Viited
Parasiitlehik

**Parasiitlehik** (*Asterophora*) on šampinjonilaadsete seltsi kobarheinikuliste sugukonda kuuluv seente perekond.

## Liike
**Asterophora lycoperdoides* – tolmav parasiitlehik
**Asterophora parasitica* – loor-parasiitlehik

## Välislingid
*
Trihholomell (perekond)

**Trihholomell** (*Tricholomella*) on šampinjonilaadsete seltsi kobarheinikuliste sugukonda kuuluv seente perekond.

## Liike
**Tricholomella constricta* – trihholomell

## Välislingid
*
Mädikulised

**Mädikulised** (*Coniophoraceae*) on puravikulaadsete seltsi kuuluv sugukond seeni.

## Perekondi
**Coniophora* – mädik
**[[Penttilamyces]]* 

## Välislingid
* Mädikulised andmebaasis eElurikkus
Mädik

**Mädik** (*Coniophora*) on puravikulaadsete seltsi kuuluv perekond seeni.

## Liike
**Coniophora arida* – kuiv mädanik
**Coniophora marmorata* – marmormädik
**Coniophora olivacea* – oliivmädik
**Coniophora puteana* – majamädik

## Välislingid
*
Vitali Saveljev

**Vitali Gennadjevitš Saveljev** (*Виталий Геннадьевич Савельев*; sündinud 18. jaanuaril 1954 Taškendis) on Venemaa transpordiminister, poliitik ja ärimees.

## Elulugu
1977. aastal lõpetas Leningradi Polütehnilise Instituudi (masinaehitus) ja kaitses 1986. aastal Leningradi Tehnika- ja Majandusinstituudis doktorikraadi majandusteaduses.

1977–1984 töötas NSVL energeetikaministeeriumis (Sajano-Šušenskaja tamm). 1984–1987 üleliidulise usaldusfondi Sevzapmetallurgmontaž, 1987–1989 Glavleningradengstroi asedirektor. 1989–1993 Vene-USA ühisettevõtte DialogInvest president Peterburis. 
*1993–1995 Rossija panga juhatuse esimees. 
*1995–2001 Menatepi panga juhatuse esimees. 
*2001–2002 Gazpromi juhatuse aseesimees. 
*2002–2004 Gros United Company asepresident. 
*2004–2007 Venemaa majandusarengu- ja kaubandusministri asetäitja. 
*2007–2009 AFK Sistema esimene asepresident. 
*2009–2020 Venemaa lennufirma Aeroflot peadirektor.
*10. novembrist 2020 Venemaa transpordiminister.

## Sanktsioonid
28. veebruaril 2022 kehtestas Euroopa Liit talle seoses Venemaa kallaletungiga Ukrainale viisa- ja majandussanktsioonid. Tema Euroopa Liidu riikides olev vara külmutati.

## Viited
Pigipugulised

**Pigipugulised** (*Melanogastraceae*) on puravikulaadsete seltsi kuuluv sugukond seeni.

## Perekondi
Perekond pigipugu on liigutatud sugukonda vahelikulised.
Pigipugu

**Pigipugu** (*Melanogaster*) on puravikulaadsete seltsi kuuluv perekond seeni.

## Liike
**[[Melanogaster ambiguus]]*
**Melanogaster broomeanus* – liiva-pigipugu

## Välislingid
* Pigipugu andmebaasis eElurikkus
Hernesseen

**Hernesseen** (*Pisolithus*) on puravikulaadsete seltsi kuuluv perekond seeni.

## Liike
**Pisolithus arhizus* – värv-hernesseen

## Välislingid
*
Jeremy Wade

**Jeremy John Wade** (sündinud 23. märtsil 1956) on Briti telesaatejuht, kirjanik ja bioloog. 

Ta on tuntud eeskätt oma loodussarjade "River Monsters", "Mighty Rivers" ja "Dark Waters" (toodetud telekanalile Animal Planet) poolest.
Pesse ruhi

**Pesse ruhi** on teadaolevalt maailma vanim tänapäevani säilinud paat. Süsinikdateerimine näitab, et ühepuupaat ehitati varajases mesoliitikumis, ajavahemikus 8040 eKr kuni 7510 eKr.  Praegu asub see Drentsi muuseumis Assenis Hollandis.

## Kirjeldus
Pesse paat on ruhi mille pikkus on 298 sentimeetrit ja laius 44 sentimeetrit.  Ruhe on ehitatud hariliku männi tüvest.  Raiumise jäljed viitavad tõenäoliselt tulekivist või sarvest tööriistadele. 

Ühepuupaat oli sobiv sõiduk inimestele, kes veetsid suure osa ajast jahtides ja kalastades vesisel soode, ojade ja järvede maastikul. Sellist elustiili kinnitavad teised leiud, näiteks suurte jõgede Maasi, Reini ja Walli piirkonnas: hauad, mis pärinevad ajavahemikust 5500–5000 eKr. Haua lähedal leiduvate toidujäänuste järgi otsustades elatasid jõekaldal elanud inimesed end ruhtedel jõest kalu püüdes, tulekivi otstega nooltega linde jahtides ning puu-, juurvilju ja pähkleid korjates. 

Paat avastati 1955. aastal Hollandi kiirtee A28 ehitamise käigus. Marsruut kulgeb Hoogeveenist lõuna pool Pesse külast läbi turbaraba . Teepeenra ehitamiseks oli vaja turvas eemaldada ja kaevamisel sattus kraanamees 2 meetri sügavusel ruhele, mida ta pidal lihtsalt palgiks. Kohalik talunik Hendrik Wanders nägi palgis paati ja viis selle edasiseks kontrolliks teadlastele Groningeni ülikoolis, kus seda uuriti ja külmkuivatati säilitamiseks. Hiljem viidi see üle Drentsi muuseumisse, mis asus leiukoha lähedal.  

## Arutelu
Külas käinud Taani ekspert kahtles, kas nii väike paat oleks merekõlbulik. 2001. aastal konstrueeris arheoloog Jaap Beuker Pesse ruhe koopia, millega ka edukalt aerutati. 

Mõned teadlased väitsid, et leid võib olla mõni muu objekt, näiteks loomade joogiküna. Beuker märkis, tol ajal inimesed veel koduloomi ei pidanud, seega ei saanud see olla küna. Pesse paat on ehituselt sarnane teistes riikides leiduvate eelajalooliste ühepuupaatidega. 

## Vaata ka
*haabjas
*kajak
*ruup

## Viited
Tigran Keosajan

**Tigran Edmondovitš Keosajan** (armeenia keeles: *Տիգրան Քեոսայան*, vene keeles: *Тигран Эдмондович Кеосаян*; 4. jaanuar 1966 Moskva – 26. september 2025 Moskva) oli armeenia päritolu Venemaa filmirežissöör ja propagandist.

## Elulugu
Sündis Moskvas filmirežissöörist isa ja filminäitlejast ema (mõlemad rahvuselt armeenlased) lapsena. Aastal 1983 lõpetas keskkooli ning asus tööle filmistuudiosse Mosfilm. 1984. aastal astus Üleliidulise Riikliku Kinematograafia Instituudi (VGIK) režiiosakonda, mille lõpetas aastal 1998.  

1992. aastal tegi ta oma esimese mängufilmi – "Katka ja Šiz". 

1993 asutas koos oma venna Davidiga stuudio Gold Vision, kus toodetakse  muusikavideoid ja reklaame.

Sai laialdaselt tuntuks selliste filmidega nagu lüüriline uusaastakomöödia "Vaene Saša" (1997), samuti telesari "Meeste töö" (2001), mis räägib GRU vägede ajateenijatest Tšetšeenias. 

2007. aastast töötas ta telesaatejuhina. Alates 3. septembrist 2016 oli õhtuse meelelahutusliku satiirilise saate "Rahvusvaheline saeveski" juht NTV kanalil. 

Ta oli abielus Margarita Simonjaniga, neil on kaks tütart ja poeg.

## Sanktsioonid
28. veebruaril 2022 kehtestas Euroopa Liit tema suhtes viisa- ja majandussanktsioonid. Tema Euroopa Liidu riikides olev vara külmutati. "Riigi rahastatud ja tema korraldatud telesaates „Rahvusvaheline saeveski Tigran Keosajaniga“ on ta pidevalt kirjeldanud Ukrainat nõrga ja korrumpeerunud riigina, mis on püsinud üksnes tänu lääneriikide toetusele. Ta teatas, et Ukraina ametivõimud ei ole legitiimsed. Ta teatas korduvalt, et Krimm kuulub Venemaale ja et Donbass ei ole Ukraina osa. Keosajan osales foorumil „Venemaa Donbass“, mille korraldasid nn Donetski Rahvavabariigi ametivõimud Donetskis, et levitada „Venemaa Donbassi“ doktriini. Ta süüdistas avalikult Ukrainat konflikti eskaleerimises."

## Viited
AEK-971

**AEK-971** (vene keeles Автомат единый Кокшарова 971, *Avtomat edinõi Kokšarova 971*; uue nimega **KORD 6P67**) on valikulise tulerežiimiga Nõukogude Liidu ründevintpüss, mis kasutab padrunit 5.45×39 mm. Relva töötas 1970. aastate lõpus välja Kovrovi mehaanikatehase (KMZ) peainsener Sergei Kokšarov. Tänapäeval toodab seda Degtjarjovi tehas.

Detsembris 2014 teatati AEK-971 parendatud mudeli KORD 6P67 tootmisse jõudmisest.

## Kasutajad
* 

## Vaata ka
* AK-107
* AN-94
* AK-12
* AL-7
* AO-38 (ründevintpüss)
* Ründevintpüsside loend

## Viited

## Välislingid
* AEK-971 on Vitaly V. Kuzmin Blog
* AEK-971, AEK-972, AEK-973
* OJSC "ZID" – ingliskeelne koduleht
* Project "Abakan"
* Энциклопедия Оружия
* https://modernfirearms.net/en/assault-rifles/russia-assault-rifles/aek-971-eng/
Rhizocybe

***Rhizocybe*** on šampinjonilaadsete seltsi kuuluv seente perekond.

## Liike
**Rhizocybe pruinosa* – risoidlehtrik
**Rhizocybe vermicularis* – lehiselehtrik

## Välislingid
*
Errol Harris

**Errol Eustace Harris** (19. veebruar 1908 – 21. juuni 2009) oli Lõuna-Aafrika päritolu Ameerika Ühendriikide filosoof.

Errol Harrise filosoofia kritiseerib empirismi tunnetusteoreetilisi baaseeldusi, kasutades loogika ja metafüüsika vahendeid ning otsides loodusteaduse terviklikku käsitlust eri teadusharude (nt füüsika, bioloogia ja eksperimentaalpsühholoogia) filosoofilisest analüüsist. Filosoofia ajaloo töödes keskendub Harris Spinoza ja Hegeli filosoofiale, viimasest lähtuvalt kujundab metafüüsika, mida on hiljem nimetatud "dialektiliseks holismiks".

Eesti keeles on avaldatud Harrise 1991. aasta teos "Universum ja inimene", milles ta esitab argumente antroopsusprintsiibi tugeva käsitluse poolt.

Filosoofiahariduse omandas Harris Rhodesi Ülikoolis, Oxfordi Ülikoolis ja Witwatersrandi Ülikoolis, sai 1950. aastal doktorikraadi ja töötas 1953. aastast filosoofiaprofessorina. Hiljem oli Harris filosoofiaprofessor Yale'i Ülikoolis, Connecticuti Kolledžis USA-s, seejärel Edinburghi Ülikoolis Šotimaal, Kansase Ülikoolis ja aastatel 1966–1976 Northwesterni Ülikoolis, kuni jäi pensionile.

Elu viimased aastad veetis ta oma kodus Inglismaal ning suri 21. juunil 2009, olles elanud 101-aastaseks.

## Viited
Atractosporocybe

***Atractosporocybe*** on šampinjonilaadsete seltsi heinikuliste sugukonda kuuluv seente perekond.

## Liike
**Atractosporocybe inornata* – hallilehine lehtrik
**[[Atractosporocybe polaris]]*

## Välislingid
*
CZ 805 BREN

**CZ 805 BREN** on Tšehhi modulaarründevintpüss, mida toodab Česká zbrojovka Uherský Brod. Relva modulaarne konstruktsioon võimaldab mõne osa vahetamisega vahetada seda kasutama kas moona 5.56×45mm NATO või 7.62×39mm. CZ 805 BREN loodi Tšehhi Vabariigi armeele 2006. aastal, asendamaks automaati vz. 58. Aastate jooksul on loodud ka variandid CZ 807, CZ BREN 2, CZ BREN 2 BR ja CZ BREN 2 PPS. Mitu muud riiki on relva oma vägedes kasutusele võtnud.

## Kasutajad
* 
* 
* 
* 
* 
* 
* 
* 
* 
* 

## Vaata ka
* CZ 807
* FN SCAR
* FB MSBS Grot
* Remington ACR
* Beretta ARX160
* Ründevintpüsside loend

## Viited

## Välislingid
* Modern Firearms - CZ 805 BREN
* Ceska Zbrojovka - CZ 805 BREN A2
* Official CZ 805 BREN A1 and A2 Instruction Manual
* Official CZ BREN 2 PDF
Perliit

**Perliit** on ferriidi ja tsementiidi eutektoidsegu süsinikusisaldusega 0,8%, mis esineb rauasüsinikusulamites, milles süsinikusisaldus on suurem kui 0,02%. 

Perliit tekib austeniidi (süsinikusisaldusega 0,8%) lagunemisel temperatuuril 727 °C: A → P (F+T). Perliidi avastas Henry Clifton Sorby, kelle järgi nimetati see sorbiidiks. Populaarsemaks osutus alternatiivne nimetus perliit (pärlisarnane), kuna mikrostrukuuriliselt on sarnasusi pärlmutriga.

## Eutektoidmuutus
Raudsüsiniku segu kuni 6,67% süsinikku eutektikum esineb temperatuuril 727 °C. Antud juhul on eutektikum mehaaniline segu, mis koosneb samal ajal eraldunud terade tardfaasidest.

Temperatuuril 727 °C on A (austeniit), F(ferriit) ja T(tsementiit) samaaegselt. Temperatuuri langedes austeniit, mille koostis vastab punktile S (0,8% C), laguneb eutektoidmuutuse A → F + T tulemusena ferriidi ja tsementiidi seguks – eutektoidiks. Seda nimetatakse perliidiks (ing k pearlite) (P) ehk A → (F + T)=P. Seega eutektoidteraste struktuuriks on puhas perliit. Austeniidist eutektoidmuutuse tulemusena tekkinud perliit on kihilise struktuuriga – vaheldumisi paiknevad ferriidi ja tsementiidi lamellid. Selles perliidis oleva ferriidi kogus ületab tsementiidi koguse, mistõttu on tegemist kogu struktuuri ulatuses oleva ferriitse maatriksiga. Nii perliit kui ka tema põhimassi koostises olev ferriit on väga hästi survetöödeldavad ja üsnagi sitked, perliit on küll ferriidist märgatavalt kõvem. Allajahutamisel temperatuurideni 400...500 °C ja enam moodustub eutektoidmuutuse tulemusena austeniidist hajusam ferriidi ja tsementiidi segu, mis on tuntud beiniidina. 

## Perliidi vastupidavus
1994. aastal sooritasid Urashima T ja Nishida S  väsimuspragude tekkimise uurimiseks raudtee siledate pinnaproovide keerutus- ja painutusväsimusteste. Eesmärk oli avastada, kuidas lamellperliidi mikrostruktuuri suund mõjutab raudteerööpa terases väsimusest tingitud pragunemise algamist. Staatilised tõmbekatsed viidi läbi toatemperatuuril, surveseadeldise kiirus oli 0,5 mm/s. Kogutüve mõõdeti ekstensomeetriga, väsimustesti jaoks kasutati pöörlevat painutusmasinat. Katse sagedused olid 30 Hz. Avastati, et perliitteras oli kõvemaks muutunud, aga teatud punktis tekkis lõpuks mõra. Väsimuspiir perliitterasele arvutatakse põhimõttega, et nõrgim koht esineb praona, kui rakendada staatilist jõudu. Sileda pinnaproovi prognoositud väsimuspiirid katsematerjalitel olid vastavalt 432 MPa, 362 MPa ja 437 MPa. Tegelik väsimuspiir oli vastavalt 510 MPa, 400 MPa ja 480 MPa ehk 9–15% suurem kui eeldatud. Materjalivalikul peetakse vajalikuks arvesse võtta, et perliitterasel esineb defekte, sest purunemine algab varakult koormust rakendades.  

## Viited
LED-tagavalgustusega LCD-ekraan

LED-tagavalgustusega LCD-ekraan on vedelkristallkuvar, mis kasutab LED-e tagavalgustusena külmkatoodhuumlampide asemel (CCFL). LED-tagavalgustusega kuvarid kasutavad sama TFT LCD tehnoloogiat, mis ka CCFL-tagavalgustusega LCD, kuid pakuvad mitmeid eeliseid.

Kuigi tegemist ei ole LED-ekraaniga, reklaamivad mõned tootjad ja tarnijad sellist LED-taustvalgustuse ja LCD-paneeli kombinatsiooni kasutavat televiisorit *LED-televiisorina*.

## Eelised
Võrreldes varasemate CCFL-taustvalgustitega pakub LED-ide kasutamine taustavalgustuseks.

*laiem värvigamma (RGB-LED või QDEFga) ning suurem tumendamis skaala
*suurem kontrastsussuhe
*madal ekraanipaksus ( mõned ekraanid on vähem kui 13 mm paksud tagavalgustatud paneelidel)
*tavaliselt 20-30% madalam energiatarbimine ning pikem eluiga
*rohkem töökindlam

## LED-asetused

LED-tagavalgustus asendab CCFL (fluorestsents) lambid mitmest kuni mitmesaja valge-, RGB- või sinise LED-idega. On võimalik kasutada nelja tüüpi LED-asetusi.

* **ots-valgustatud (edge-lit) (ELED)**

:LEDid moodustavad joone ümber ekraani

* **otse-valgustatud (direct-lit) (DLED)**

:LEDid moodustavad massiivi otse ekraani taga võrdselt asetatud intervallidega

* **lokaalse valgustuskontrolliga (local dimming)**

:otse-valgustatud LED klasterid on kontrollitavad

* **täisjaotusega lokaalne valgustuskontroll (full array local dimming)**

:otse-valgustatud LED-id on individuaalselt kontrollitavad

Lisaks kasutatakse erilist valgusjaotus paneeli, (light guide plate, LGP) jaotamaks valgust võrdsemalt ekraani taga.

Lokaalne valgustusekontrolli tagavalgustus lubab dünaamiliselt kontrollida valguse intensiivsuse taset konkreetsetel ekraani kohtades, tagades palju kõrgema kontrastsussuhte, mille tulemusena väikeobjektides (täheväljad ja varjulised alad) on siiski vähem detaile.

2016. aastal Berkeley ülikoolis läbi viidud uuringus selgus, et subjektiivse standardkontrastiga video vaatamisel stabiliseerus nähtava pildi parandamine 60 lokaalselt LCD kontrollitava tsooniga.

## Viited
Ampulloclitocybe

***Ampulloclitocybe*** on šampinjonilaadsete seltsi heinikuliste sugukonda kuuluv seente perekond.

## Liike
**[[Ampulloclitocybe avellaneialba]]*
**Ampulloclitocybe clavipes* – nuijalg-lehtrik

## Välislingid
*
Lecanoromycetes

***Lecanoromycetes*** on kottseente klass.

Klassi kuuluvad alamklassid *Acarosporomycetidae*, *Lecanoromycetidae* ja *Ostropomycetidae*.

## Seltse
**[[Acarosporales]]*
**Baeomycetales* – seensamblikulaadsed
**[[Caliciales]]* – jalgsamblikulaadsed
**[[Candelariales]]*
**[[Gyalectales]]*
**Lecanorales* – liudsamblikulaadsed
**[[Lecideales]]*
**[[Ostropales]]*
**Peltigerales* – kilpsamblikulaadsed
**Pertusariales* – lumisamblikulaadsed
**[[Rhizocarpales]]*
**[[Teloschistales]]*
**[[Trapeliales]]*
**[[Umbilicariales]]*

## Välislingid
*
Juri Sodol

**Juri Sodol** (sündinud 26. detsembril 1970 Tšuhujivis) on Ukraina sõjaväelane, Ukraina kangelane, kindralleitnant, alates 11. veebruarist kuni 24. juunini 2024 Ukraina Relvajõudude ühendjõudude väejuhatuse ülem.

## Sõjaväeteenistus
Alates 2015. aastast oli ta Ukraina relvajõudude kaitseväe juhataja esimene asetäitja.

6. märtsil 2018 määrati ta Ukraina relvajõudude merejalaväe ülema ametikohale. 

11. veebruaril 2024 määras president Volodõmõr Zelenskõi ta Ukraina relvajõudude ühendjõudude väejuhatuse ülemaks. 24. juunil 2024 vabastas Zelenskõi ta sellest ametist.

## Auastmed
* 2018 - kindralleitnant

## Autasud
*  2022 – Ukraina kangelane
* 2014 – orden Mehisuse eest III järk

## Viited
Porosamblikulised

**Porosamblikulised** (*Cladoniaceae*) on kottseente sugukond. 

## Perekondi
**Cladina* – põdrasamblik
**Cladonia* – porosamblik
**Pilophorus* – nagasamblik
**Pycnothelia* – nisasamblik
Beretta ARX160

**Beretta ARX160** (padrunile 7.62×51mm NATO **Beretta ARX200**) on Itaalia modulaarründevintpüss, mida toodab kaitsetööstusettevõte Beretta. Relv töötati välja Itaalia relvajõudude "Soldato Futuro" (itaalia keelest *Tuleviku Sõdur*) programmi raames. ARX160 jõudis teenistusse aastal 2008 programmiväliselt. Relva alla on võimalik kinnitada ühelasuline 40-millimeetrine granaadiheitja GLX160. 2015. aastal hakkasid tootjad tootma ARX200, mis oli mõeldud suurema padruni kasutamiseks.

## Kasutajad
* 
* 
* 
* 
* 
* 
*  Kurdistan
* 
* 
* 
* 
* 

## Vaata ka
* Ründevintpüsside loend

## Viited

## Välislingid
* Beretta ARX160 – Beretta's Official Info Sheet
* Beretta ARX160 A3 – Beretta's Official Website
* Beretta ARX160 – Modern Firearms
* Beretta ARX160 – BerettaWeb
* U.S. Patent
Kiievi teletorn

**Kiievi teletorn** (ukraina keeles *Київська телевежа*) on 385-meetri kõrgune terasstruktuur, mis asub Ukraina pealinnas Kiievis. See on riigi kõrgeim ehitis. Kuni Tokyo Skytree valmimiseni 2012. aastal oli see maailma kõrgeim iseseisev metallkonstruktsioon. Torn ehitati 1973. aastal, kui Kiiev oli veel Ukraina NSV pealinn. Sealt antakse eetrisse raadio- ja telesaateid ning see ei ole avalik külastusobjekt.

2022. aasta Venemaa sissetungi ajal tabas teletorni rakett, kuid mast jäi püsima ja saadete edastamine taastati paari päevaga.

## Vaata ka

* Ukraina meedia

## Välislingid
Liudsamblikulised

**Liudsamblikulised** (*Lecanoraceae*) on kottseente sugukond. 

## Perekondi
**Lecanora* – liudsamblik
**Lecidella* – kärnsamblik
**Protoparmeliopsis* – sõõrsamblik
**Scoliciosporum* – rohesamblik
Andrei Suhhovetski

**Andrei Suhhovetski** (27. juuni 1974 – 28. veebruar 2022 Mariupol) oli Venemaa sõjaväelane, kindralmajor.

Suhhovetski oli 2022. aasta märtsi alguse seisuga teadaolevalt kõrgeimas auastmes Vene sissetungi käigus Ukrainasse hukkunud Venemaa sõjaväelane.

Venemaa president Putin teatas 3. märtsil 2022 toimunud sõnavõtus Suhhovetskile postuumselt Venemaa kangelase aunimetuse andmisest.

## Viited
Varustuslaev

**Varustuslaev** ehk **platvormivarustuslaev** on laev, mis on spetsiaalselt ette nähtud avamere nafta- ja gaasiplatvormide varustamiseks. Need laevad on 50–100 meetri pikkused ja täidavad mitmesuguseid ülesandeid.
Parmeliaceae

***Parmeliaceae*** on kottseente sugukond. 

## Perekondi
**Alectoria* – tuustsamblik
**Arctoparmelia* – põhjasamblik
**Bryoria* – narmassamblik
**Cetraria* – käosamblik
**Cetrelia* – helksamblik
**Evernia* – lõhnasamblik
**Flavocetraria* – tundrasamblik
**Flavoparmelia* – kitsesamblik
**Hypogymnia* – hallsamblik
**Imshaugia* – terasamblik
**Melanelia* – pruunsamblik
**Menegazzia* – poorsamblik
**Neofuscelia* – ruugsamblik
**Parmelia* – lapiksamblik
**Parmeliopsis* – lagusamblik
**Platismatia* – hõlmasamblik
**Pleurosticta* – pargisamblik
**Pseudevernia* – karesamblik
**Usnea* – habesamblik
**Vulpicida* – rebasesamblik
**Xanthoparmelia* – koldsamblik
Ramalinaceae

**Rihmsamblikulised** (*Ramalinaceae*) on kottseente sugukond. 

## Perekondi
**Bacidia* – mõhnsamblik
**Ramalina* – rihmsamblik
**Toninia* – nappsamblik

## Viited
Stereocaulaceae

***Stereocaulaceae*** on kottseente sugukond. 

## Perekondi
**Lepraria* – löövesamblik
**Stereocaulon* – tinasamblik
1717 Broadway

**1717 Broadway** on kahest hotellist koosnev pilvelõhkuja, mis asub New Yorgis Midtown Manhattanis. Broadway ja 54th Streeti nurgal asuvas ehitises on kokku 639 tuba. See on kõrgeim hotellina kasutatav hoone Põhja-Ameerikas.

## Välislingid
*
Ado Lõhmus

**Ado Lõhmus** (sündinud 13. juulil 1983 Saaremaal) on eesti keskkonnakaitsja.

Ta on lõpetanud Tallinna Tehnikaülikooli aastal 2005.
Ta on olnud Keskkonnaministeeriumi asekantsler.

## Tunnustus
* 2023 Valgetähe IV klassi teenetemärk

## Viited
Ahriman

**Angra Mainyu** (avestan: "hävitav vaim", Kesk-Pärsia **Ahriman**) on kuri hävitav vaim zoroastrismi dualistlikus doktriinis. 

Müüdi varaseima versiooni kohaselt on ta Spenta Mainyu, Püha Vaimu kaksikvend ja mõlemad olid targa Issanda ja zoroastrismi kõrgeima jumaluse Ahura Mazdā (Ormizd või Ormazd) pojad. Angra Mainyu olemus väljendub tema peamises epiteedis – Druj, "vale", mis väljendub ahnuse, viha ja kadeduse kujul. Et aidata tal valgust rünnata (Spenta Mainyu, Ahura Mazdā hea looming), lõi Angra Mainyu deemonite hordi, kes kehastasid kadedust ja sarnaseid omadusi. Vaatamata kaosele ja kannatustele, mida tema rünnak maailmas põhjustas, ootavad usklikud, et Ahura Mazdā saab aegade lõpuks Angra Mainyu lüüa. Tema deemonid õgivad üksteist ja tema enda eksistents kustub. Hilisemas dualismis on Ahura Mazdā, endiselt loojajumal, ise hea jõud, Angra Mainyu on tema kuri, hävitav vaste ja mõlemad eksisteerivad igavesti.
Liina Freivald

**Liina Freivald** (sündinud 7. mail 1977) on Eesti iduettevõtja.

Ta valiti 2022. aastal roheliste erakonna juhatusse.

Ta kandideeris 2023. aasta valimistel Riigikokku, kogus valimisringkonnas nr 1 (Haabersti, Põhja-Tallinn ja Kristiine) 168 häält ning ei osutunud valituks.

Ta kandideeris 2024. aasta Euroopa Parlamendi valimistel, kogus 122 häält ning ei osutunud valituks.

Ta kandideeris 2025. aasta kohaliku omavalitsuse volikogude valimistel Põhja-Tallinna linnaosas, sai 47 häält ning ei osutunud valituks.

## Viited
Tantsumeka

Tantsukool **Tantsumeka** on loodud 2011. aastal Tallinnas ja välja kasvanud Ants Taela legendaarsest Taela Tantsukoolist, mis tegutses 1965-2011 mustpeade majas.

Tantsumeka asutajad on Matis Toome ja Liina-Liis Liiv-Toome. Tantsumeka juht ja peatreener on Matis Toome.

Tantsumeka on avatud tantsukeskus kõikidele tantsuhuvilistele, nii algajatele, edasijõudnutele kui ka professionaalsetele tantsijatele, arendamaks oma tantsualaseid oskusi.

Tantsumeka tsitaadiks on "Tants aitab elust rõõmu tunda" ja eesmärgiks pakkuda inimestele tantsuliselt arendavat, aktiivset ja tervislikku vaba aja veetmise viisi meeldivas seltskonnas, hea tuju ja muusika saatel.

Tantsumeka viib läbi täiskasvanute võistlustantsutreeninguid, seltskonnatantsu kursusi, samuti eratunde ja individuaalset nõustamist seltskonnatantsu algtasemest kuni võistlustantsu tipptasemeni. Tantsumeka tuumikuks on hobiklubi, kuhu on koondunud aastaid tantsuharrastusega tegelevad paarid.
 
Lisaks korraldab Tantsumeka tantsuharrastajatele tantsuõhtuid ja traditsiooniks on kujunenud igal aastal toimuvad Tantsumeka suvepäevad.

## Välislingid
* Koduleht
Sjevjerodonetski lahing (2022)

**Sjevjerodonetski lahing** on 2022. aasta 24. veebruari l alanud Venemaa sissetungi käigus Ukrainasse 6. mail alanud lahing Vene ja Ukraina vägede vahel, mis lõppes 25. juunil linna langemisega Venemaa kontrolli alla.

## Sündmused
28. veebruaril alanud Luhanski oblasti *de facto* halduskeskuse Sjevjerodonetski ründamise käigus hukkus üks tsiviilisik, mitmed said vigastada.

19. mai seisuga oli hukkunud vähemalt 42 tsiviilisikut, enam kui 59 oli saanud vigastada.

Juuni alguseks oli suurem osa Sjevjerodonetskist Vene vägede kontrolli all.

## Viited

## Välislingid
* Severodonetsk: Ukrainian forces told to retreat from key eastern city. BBC News, 24. juuni 2022
Tuhkvalgus

**Tuhkvalgus** on planeedi kaaslase (näiteks Kuu) tähest (näiteks Päikesest) otseselt valgustamata pinna helendumine, mida põhjustab planeedilt (näiteks Maalt) peegeldunud valgus.

Palja silmaga on see nähtav Kuu pealt ja seetõttu seostame seda ennekõike Maa planeedi kaaslasega, kuid sama nähtus esineb ka teiste planeetide kaaslastel.

Kui kuusirp on kitsas, siis võib Kuu valgustamata osal märgata nõrka helendust ehk tuhkvalgust – selle põhjuseks on Maalt Kuule peegeldunud valgus. Nähtus sarnaneb kuuvalgetele öödele Maal: tuhkvalguse korral on Kuul "maavalge öö", kuna Maa on Kuust suurem ja parem peegeldaja, siis on Kuul "maavalgel ööl" märksa valgem kui kuuvalgel ööl Maal. Tuhkvalgusega osa näib olevat väiksema läbimõõduga kui sirp – see tuleneb nägemise iseärasusest: tugevamini valgustatud ese näib suuremana sama suurest, kuid nõrgemini valgustatud esemest.

## Viited
Ergo Kuld

**Ergo Kuld** (sündinud 23. augustil 1976 Tallinnas) on Eesti filmirežissöör, operaator ja produtsent.

1994. aastal lõpetas ta Kullamaa Keskkooli. Aastatel 1998–2000 õppis ta fotograafiat Balti Filmi- ja Meediakoolis ning 2000–2004 Tallinna Ülikoolis operaatori erialal. 

2000. aastal töötas ta fotograafina ajalehtedes Äripäev ja Postimees ning aastatel 2000–2002 Postimehe fototoimetajana.

## Isiklikku
26. juunil 2020 ta abiellus Grete Kleiniga. Neil sündis 2019. aastal tütar Saara.

## Filmograafia
* 2015 "Varjudemaa"
* 2016 "Doktor Silva"
* 2016 "Papad Mammad"
* 2017 "Lillepood"
* 2017 "Nukumaja"
* 2018 "Miks mitte"
* 2019 "Lahutus Eesti moodi"
* 2019 "Reetur"
* 2019 "Talve"
* 2020 "Tulejoonel"
* 2021 "Jahihooaeg"
* 2022 "Soo"
* 2023 "Suvitajad"

## Viited
Clavulinaceae

***Clavulinaceae*** on sugukond kukeseenelaadsete seltsis.

## Perekonnad
**[[Ceratella]]*
**Clavulina* – klavuliina
**[[Membranomyces]]*
**[[Stichoramaria]]*

## Välislingid
*
Amylocorticiales

***Amylocorticiales*** on kandseente hõimkonda kuuluv seente selts.

## Sugukondi
**[[Amylocorticiaceae]]*

## Välislingid
*
Thomas Magnuson

**Bernt Thomas Magnuson** (ka **Magnusson**, sündinud 2. juulil 1950 Motalas) on endine Rootsi murdmaasuusataja.

1974. aasta maailmameistrivõistlustel Falunis tuli ta 30 km distantsil maailmameistriks. Ta sai sellega esimeseks maailmameistriks, kes suusatas plastiksuuskadel. Samadel maailmameistrivõistlustel võitis ta 50 km distantsil pronksmedali.

1978. aasta maailmameistrivõistlustel Lahtis tuli ta maailmameistriks 4×10 km teatesõidus.

Magnusoni ainsateks olümpiamängudeks jäid 1972. aasta taliolümpiamängud Sapporos, kus ta saavutas 4×10 km teatesõidus neljanda koha ja 30 km distantsil 28. koha.

1977. aastal võitis ta Holmenkollenis 50 km distantsi. Hooajal 1976/77 saavutas ta maailma karikasarja üldarvestuses kolmanda koha.

## Viited

## Välislingid
* Thomas Magnusson FIS-i kodulehel
Give Peace a Chance

**Give Peace a Chance** John Lennoni 1969. aastal kirjutatud sõjavastane laul, mida ta esitas koos Plastic Ono Bandiga. Give Peace a Chance oli Lennoni esimene soololugu. See ilmus singlina juulis 1969.

Lennon kirjutas loo voodiprotesti ajal Montréalis.

Lugu tõusis 14. kohale Billboard Hot 100 edetabelis ja 2. kohale Briti singlimüügiedetabelis. See kujunes USAs Vietnami sõja vastase liikumise hümniks.

2022. aasta Ukraina sõja ajal 4. märtsil kell 9.45 mängisid seda sajad Euroopa raadiojaamad üheaegselt oma eetris.

## Viited
Aerospace Valley

**Aerospace Valley** on Prantsusmaa lennundustehnika ettevõtete ja uurimiskeskuste rühmitus. Klaster asub Oksitaania ja Akvitaania piirkondades Edela-Prantsusmaal ning on koondunud peamiselt Bordeaux' ja Toulouse'i linna ja nende ümbrusse.

Rohkem kui 500 liikmesettevõtet (sealhulgas Airbus, Air France Industries ja Dassault Aviation) vastutavad umbes 120 000 töökoha eest lennundus- ja kosmoselennutööstuses. Lisaks töötab umbes 8500 teadlast sidusettevõtetes ja -asutustes ning kolmes peamises kosmosetehnika teaduskonnas: ENAC, IPSA ja SUPAERO.

Klastri väljakuulutatud eesmärk on luua 2026. aastaks 40 000 kuni 45 000 uut töökohta. Alates loomisest 2005. aastal on klaster käivitanud ligikaudu 220 teadusprojekti kogueelarvega 460 miljonit eurot, millest 204 miljonit eurot rahastab valitsus.

## Viited

## Välislingid
* Aerospace Valley
Kirjeldustõlgete loetelu

Selles loetelus on Eestis valmistatud kirjeldustõlkeid, mille hulka kuulub üldkättesaadavaid kirjeldustõlkeid (poes müüdavad DVD-d, muuseumis olevad audiogiidid vms), otse eetris esitatud tõlkeid või vaid lühikest aega säilitatud kirjeldustõlkeid. Enamik neist kirjeldustõlgetest on eestikeelsed, kuid on ka venekeelseid. Mõned neist on laenutatavad vaid DVD-l nägemispuudega inimestele Eesti Rahvusraamatukogu Pimedate Raamatukogu kaudu (PR DVD). Osade filmide kirjeldustõlked on saadaval nutitelefoni äpi MovieReading kaudu.

## Viited
Aprill 2022

**Aprill 2022**, kroonika.

2022. aasta aprill algas reedel ja lõppes 30 ööpäeva hiljem laupäeval.

## [[3. aprill]]
* Ukraina teatas Vene vägede Kiievi lähedusest taganemise järel sõjakuritegude, sealhulgas Butša massimõrva avastamisest.
* Koroonapandeemia Eestis: kaotati maskikandmise kohustus.

## [[11. aprill]]
* Pakistani parlament valis Imran Khani umbusaldamise järel uueks peaministriks Shehbaz Sharifi.

## [[14. aprill]]
* Koroonapandeemia: tuvastatud nakatumisjuhtumite arv maailmas ületas 500 miljonit.
* Mustal merel uppus ristleja Moskva, mis on suurim lahingutegevuse ajal uppunud sõjalaev pärast Teist maailmasõda.

## [[15. aprill]]
*Harkivi kobarpommitamine 2022. aasta aprillis

## [[20. aprill]]
* Euroopa Lõunaobservatoorium teatas mikronoova avastamisest.

## [[22. aprill]]
* Šveitsis jätkas pärast remonti tööd suur hadronipõrguti.

## [[23. aprill]]
* Avati 59. Veneetsia biennaal.

## [[24. aprill]]
* Toimus Prantsusmaa presidendivalimiste teine voor. Teiseks ametiajaks valiti presidendiks tagasi Emmanuel Macron.

## Viited
Märts 2022

**Märts 2022**, kroonika.

2022. aasta märts algas teisipäeval ja lõppes 31 ööpäeva hiljem neljapäeval.

## [[2. märts]]
* Vene väed vallutasid Ukrainas Hersoni linna. 
* ÜRO teatas, et Ukrainast on sõja eest põgenenud üle miljoni inimese.

## [[3. märts]]
* Vene väed ründasid Zaporižžja tuumaelektrijaama. See oli esimene sõda ajaloos, kui sõjategevus toimus tuumajaama alal ja rünnati tuumajaama. Jaam võeti üle 4. märtsil.
* Tšernihivi pommitamine 3. märtsil 2022

## [[7. märts]]
* Koroonapandeemias hukkunute arv ületas 6 miljoni piiri.

## [[9. märts]]
* Mariupoli haigla pommitamine

## [[10. märts]]
* Ungari parlament valis presidendiks Katalin Nováki.

## [[11. märts]]
*Stara Krasnjanka hooldekodu pommitamine

## [[13. märts]]
*Mõkolajivi kobarpommitamine

## [[16. märts]]
* Mariupolis hukkus teatris asunud pommivarjendile korraldatud õhurünnakus erinevatel andmetel 300–600 inimest.
*Tšernihivi leivasaba rünnak 16. märtsil 2022

## [[18. märts]]
* Türgi president Recep Tayyip Erdoğan avas üle Dardanellide ulatuva silla Çanakkale 1915, mis on maailma pikim rippsild.

## [[20. märts]]
*Kiievi kaubanduskeskuse pommitamine
*Mariupoli kunstikooli pommitamine

## [[21. märts]]
*Sumõhimpromi ammoniaagileke

## [[24. märts]]
* Eesti valitsus kinnitas ligi 600 miljoni eurose kaitse- ja sisejulgeoleku paketi, mis oli täiendus 380 miljonile eurole, mille valitsuse otsustas jaanuaris täiendavalt kaitsevaldkonnale eraldada.
* Harkivi kobarpommitamine 2022. aasta märtsis
* 2022. aasta rünnak Berdjanski sadamale
* Dubais lõppes Expo 2020.

## [[25. märts]]
*Vene sõdurite piinamine Mala Rohanis

## [[29. märts]]
*Mõkolajivi valitsushoone õhurünnak

## Viited
William Kaelin Jr.

**William G. Kaelin Jr** (sündinud 23. novembril 1957 New Yorgis) on Ameerika Ühendriikide arstiteadlane ja Nobeli auhinna laureaat. 

Ta on Harvardi ülikooli ja Dana-Farberi vähiinstituudi meditsiiniprofessor. Tema laboris uuritakse kasvaja supressorgeene. 

2016. aastal pälvis Kaelin Albert Laskeri auhinna meditsiini põhiuuringute eest.   

2019. aastal pälvis ta koos Peter Ratcliffe'i ja Gregg Semenzaga Nobeli füsioloogia- või meditsiiniauhinna.  

## Viited
Michael Houghton

**Sir Michael Houghton** (sündinud 1949) on Briti mikrobioloog ja viroloog, Nobeli auhinna laureaat. 

Koos Qui-Lim Choo, George Kuo ja Daniel W. Bradleyga avastas ta 1989. aastal C-hepatiidi.  

1986. aastal avastas ta D-hepatiidi genoomi.  C-hepatiidi viiruse (HCV) avastamine tõi kaasa diagnostiliste reaktiivide kiire väljatöötamise HCV tuvastamiseks verevarustuses, mis on vähendanud HCV saamise riski vereülekandega 1/3-lt 1/2 000 000-ni.  Hinnanguliselt ennetab antikehade testimine ainuüksi USA-s vähemalt 40 000 uut nakkusjuhtumit aastas. 

Houghton pälvis ta koos Harvey J. Alteri ja Charles M. Rice'iga 2020. aastal Nobeli füsioloogia- või meditsiiniauhinna.  

## Viited
Rivne tuumaelektrijaam

**Rivne tuumaelektrijaam** on tuumaelektrijaam, mis asub Varaši linnas Ukrainas.

Jaama hakati rajama 1973. aastal, esimene reaktor anti käiku 1981. aastal. Jaamas on 4 reaktorit koguvõimsusega 2,5 GW.
Hmelnõtskõi tuumaelektrijaam

**Hmelnõtskõi tuumaelektrijaam** on tuumaelektrijaam, mis asub Netišõni linnas Ukrainas.

Jaama hakati rajama 1981. aastal, esimene reaktor anti käiku 1987. aastal. Jaamas on kaks reaktorit koguvõimsusega 2 GW.
Võnnõkõ

**Võnnõkõ** (ukraina *Винники*) on linn Ukraina Lvivi oblastis Lvivi rajoonis. 

Võnnõkõt on esmamainitud 1368. aastal, mil ala kuulus Poolale. 1603 sai linnaõigused. 1772–1918 kuulus Austria Galiitsia ja Lodomeeria Kuningriiki. 

1779 rajati linna tubakavabrik.

Ukraina 2001. aasta rahvaloenduse andmetel oli Võnnõkõ elanikest ukrainlasi 95,36%, venelasi 3,55%, poolakaid 0,57% ja valgevenelasi 0,29%.

## Viited
Belle Isle

**Belle Isle** on saar Detroiti jõel USA ja Kanada piiril Detroiti haldusalas. Selle pindala on 3,9 km². 2013. aastal rajati saarele osariiklik park.

Belle Isle on suurim saarepark USA-s ja suuruselt kolmas saar Detroiti jõel. Detroiti linnaga on saarel ühendus MacArthuri silla kaudu.

Saarel paikneb akvaarium, konservatoorium, loomapark, Rannavalve punkt, golfiväljak, mitu ausammast ja väikesel naabersaarel Detroiti jahtklubi.

Belle Isle'i kujundas 1880. aastatel maastikuarhitekt Frederick Law Olmsted.

25. veebruaril 1974 kanti saar USA ajalooliste paikade riiklikku registrisse *[[National Register of Historic Places]]*.
Cadillac Place

**Cadillac Place** (varem **General Motors Building**) on pilvelõhkujate kompleks USA-s Michigani osariigis Detroitis New Centeri piirkonnas. See on saanud nime Detroiti asutaja Antoine de la Mothe Cadillaci järgi.

Hoonete kompleksi projekteeris Albert Kahn. Kompleks valmis 1922. aastal. See on uusklassitsistlikus stiilis.

Aastatel 1923–2001 asus seal General Motorsi peakontor.

2. juunil 1978 kanti hoone USA ajalooliste paikade riiklikku registrisse National Register of Historic Places ja määrati lisaks riiklikuks ajalooliseks mälestusmärgiks National Historic Landmark.

## Välislingid
Petturi sündroom

**Petturi sündroom** (*impostor syndrome*) on psühholoogiline seisund, kus inimene kahtleb oma oskustes, võimetes ja saavutustes. Ta kardab pidevalt, et teised saavad teada, et ta tegelikult teeskleb asjatundlikkust, et ta on petis, ta saavutused on vaid õnnelik juhus, mitte tema enda pingutuste või andekuse tulemus.

Mõiste võtsid  kasutusele 1978. aastal USA psühholoogid Pauline R. Clance ja Suzanne A. Imes oma artiklis "The Impostor Phenomenon in High Achieving Women: Dynamics and Therapeutic Intervention". Algne artikkel keskendus naistele, kuid hilisem uurimine näitas, et seda esineb ka meestel.

## Esinemine
Petturi sündroomi all kannatav inimene on reeglina elus kaugele jõudnud, ametialaselt edukas. 70% inimestest kogeb vähemalt korra elus perioodi, mil tal see sündroom esineb. Lühema perioodi korral ei pruugi ulatuslikku kahju tekkida, kuid pikemalt püsiva häire tagajärjel võivad kujuneda depressioon ja ärevushäired. Sündroomi all kannatav inimene leiab, et teda hinnatakse üle, ta alavääristab end, on oma töösooritusega rahulolematu, ei pea end kõrgema palga vääriliseks, tõrjub kiitust ja komplimente.

Petturi sündroomiga inimene võib hakata ise oma edu pidurdama, ta kardab, et tema petturlus paljastatakse ja selle hirmus loobub püüdmast.

Ametis võib petturi sündroomiga inimene olla hea kolleeg, kuna püüab oma kujuteldavaid puuduseid kompenseerida meeldivuse, koostöövalmiduse ja empaatilisusega.

## Vaata ka
* Dunningi-Krugeri efekt
* alaväärsuskompleks
* valehäbi

## Viited
Comerica Park

**Comerica Park** on pesapallistaadion USA-s Michigani osariigis Detroitis. See on pesapalliklubi Detroit Tigersi kodustaadion.

Comerica Parki ehitust alustati 1997. aastal ja see valmis 2000. aastal. Enne Comerica Parki valmimist oli Detroit Tigersi kodustaadion Tiger Stadium.

Staadion on saanud nime finantsteenuste ettevõte Comerica järgi, mis on Detroitis asutatud ja mis staadioni valmimise ajal baseerus veel seal.

Comerica Park mahutab 41 083 pealtvaatajat.

Comerica Parkil on peetud ka jäähoki- ja jalgpallimänge. Staadionil on andnud kontserdi mitmed artistid, teiste seas Bon Jovi (2003), The Rolling Stones (2005), Paul McCartney (2011), Metallica (2017), Billy Joel (2021) ja Guns N' Roses (2021).

## Välislingid
* https://www.mlb.com/tigers/ballpark
Fisher Building

**Fisher Building** on pilvelõhkuja USA-s Michigani osariigis Detroiti New Center Area piirkonnas. See asub aadressil 3011 West Grand Boulevard.

*[[Art déco]]* stiilis hoone valmis 1928. aastal. Hoone peaarhitekt oli Joseph Nathaniel French. See planeeriti büroohooneks, kus oli jäetud ruumi ka kaubanduspindadele. Hoones asub lisaks 2089 istekohaga Fisher Theatre.

Fisher Buildingul on 30 korrust. See on 130 meetrit kõrge (koos tornitipuga 135 meetrit). Hoone välisilme jaoks sai French inspiratsiooni Soome päritolu arhitekti Eliel Saarineni kavandatud, kuid mitte kunagi valminud pilvelõhkuja ehitusplaanist.

Hoone kanti 14. oktoobril 1980 USA ajalooliste paikade riiklikku registrisse (*[[National Register of Historic Places]]*). 29. juunil 1989 arvati ka rahvuslikuks ajaloomälestiseks (*[[National Historic Landmark]]*).

## Välislingid